Milvenoj

La milvenoj (Milvinae) estas membroj de birda subfamilio ene de la rabobirdaj akcipitredoj, kiuj enhavas aliajn sep subfamiliojn kaj multnombrajn speciojn. Tamen tiu subfamilio enhavas nur sep genrojn kaj 13 speciojn. Inter ili plej konata eble estas milvoj. Tamen tiu koncepto milvo estas konfuza, ĉar temas dekomence pri specioj de genro milvus, el kiuj plej konataj estas ruĝa milvo kaj nigra milvo, sed ankaŭ ampleksiĝas ĝis la tuta subfamilio de milvenoj kaj eĉ la specioj el la subfamilio Elanienoj aŭ Elanedaj milvoj, kaj ĉefe tiuj de genroj Elanio (Elanus) kaj la Elanoides forficatus, ĉar temas pri similaj mezgrandaj - veraj milvoj pli grandaj - birdoj, kun angula vosto kaj malsimileco ĉefe pro plumarkoloro, iom pli bruna en veraj milvoj kaj pli blugriza en elanedaj milvoj.

Temas pri rabobirdoj kun longaj flugiloj kaj malfortaj kruroj. Ili pasas multe da tempo ŝvebante kaj tiel ili estas facile videblaj kaj diferenceblaj pro kolorkontrastoj kaj strioj. Ili povas manĝi vivajn predojn sed ĝenerale ili preferas kadavraĵojn.

 Subfamilio de Milvenoj nome Milvinae 
 Genro Harpagus
 Dudenta milvo, Harpagus bidentatus
 Ruĝecfemura milvo, Harpagus diodon
 Genro Ictinia
 Misisipia milvo, Ictinia mississippiensis
 Plumbomilvo, Ictinia plumbea
 Genro Rostrhamus
 Helikomilvo, Rostrhamus sociabilis
 Genro Helicolestes
 Longbeka milvo, Helicolestes hamatus - iam en Rostrhamus
 Genro Haliastur
 Fajfomilvo, Haliastur sphenurus
 Hinda milvo, Haliastur indus
 Genro Milvus aŭ veraj milvoj
 Ruĝa milvo aŭ Rufa milvo, Milvus milvus
 Kaboverda milvo, Milvus (milvus) fasciicauda - formortinta (2000)
 Nigra milvo, Milvus migrans
 Nigrorela milvo, Milvus (migrans) lineatus
 Flavbeka milvo, Milvus (migrans) aegyptius
 Genro Lophoictinia
 Kvadratvosta milvo, Lophoictinia isura
 Genro Hamirostra
 Nigrabrusta milvo, Hamirostra melanosternon

Kategorio:Akcipitredoj